ഓണക്കിറ്റ് വിതരണം തുടങ്ങി ആദ്യ ഘട്ടത്തില് മഞ്ഞ കാര്ഡുകാര്ക്ക് തിരുവനന്തപുരം : സംസ്ഥാനത്ത് ഓണക്കിറ്റ് വിതരണം ആരംഭിച്ചു. തിരുവനന്തപുരത്ത് നടന്ന സംസ്ഥാനതല വിതരണ ഉദ്ഘാടനം ഭക്ഷ്യ മന്ത്രി ജി ആര് അനില് നിര്വഹിച്ചു. 570 രൂപയുടെ സാധനങ്ങളാണ് കിറ്റില് ഉള്ളതെന്നും , അടുത്തമാസം 16 നകം കിറ്റ് വിതരണം പൂര്ത്തിയാക്കാനാണ് സര്ക്കാര് തീരുമാനമെന്നും മന്ത്രി പറഞ്ഞു. ഗുണമേന്മയുള്ള ഉല്പ്പന്നങ്ങളാണ് സിവില് സപ്ലൈസ് നല്കുന്നതെന്ന അവകാശവാദം തനിക്കില്ലെന്നും , ഗുണമേന്മ മെച്ചപ്പെടുത്തി മുന്നോട്ടുപോകുമെന്നും മന്ത്രി പറഞ്ഞു. 16 ഇനം സാധനങ്ങളാണ് ഭക്ഷ്യ കിറ്റില് ഉണ്ടാവുക. കുട്ടികള്ക്കായി ക്രീം ബിസ്കറ്റ് നല്കാന് തീരുമാനിച്ചിരുന്നെങ്കിലും പിന്നീട് സാമ്ബത്തിക പ്രതിസന്ധിയെ തുടര്ന്ന് ഒഴിവാക്കുകയായിരുന്നു . ഇത്തവണത്തെ ഓണക്കിറ്റില് നിന്ന് പപ്പടവും ഒഴിവാക്കിയിട്ടുണ്ട് . കഴിഞ്ഞ ഓണക്കിറ്റില് നല്കിയ പപ്പടം ഗുണനിലവാരം കുറഞ്ഞതാണെന്ന് ഏറെ വിവാദങ്ങള് ഉയര്ന്നിരുന്നു . പരിശോധനയില് സാംപിളുകളില് ഈര്പ്പത്തിന്റെയും സോഡിയം കാര്ബണേറ്റിന്റെ അളവും പിഎച്ച് മൂല്യവും അനുവദനീയമായ പരിധിക്ക് മുകളിലാണെന്ന് കണ്ടെത്തിയിരുന്നു . മഞ്ഞ കാര്ഡ് ഉടമകള്ക്കുള്ള ഓണ കിറ്റ് വിതരണമാണ് ഇന്ന് തുടങ്ങിയത്. ഇത് രണ്ടാം തീയതിയ്ക്കകം പൂര്ത്തിയാക്കാനാണ് തീരുമാനം . ആഗസ്റ്റ് 4 മുതല് 7 വരെ പിങ്ക് കാര്ഡ് ഉടമകള്ക്കും ആഗസ്റ്റ് 9 മുതല് 12 വരെ നീല കാര്ഡ് ഉടമകള്ക്കും ആഗസ്റ്റ് 13 മുതല് 16 വരെ വെള്ള കാര്ഡ് ഉടമകള്ക്കും കിറ്റ് വിതരണം ചെയ്യും. ഒരു കിലോ പഞ്ചസാര, 500 മില്ലി വെളിച്ചെണ്ണ, 500 ഗ്രാം ചെറുപയര്, 250 ഗ്രാം തുവരപ്പരിപ്പ്, 100 ഗ്രാം വീതം തേയില, മുളകുപൊടി, മഞ്ഞള്, ഒരു കിലോ ശബരി പൊടിയുപ്പ്, 180 ഗ്രാം സേമിയ, 180 ഗ്രാം പാലട, 500 ഗ്രാം ഉണക്കലരി എന്നിവയടങ്ങിയ പാക്കറ്റ്, 50 ഗ്രാം കശുവണ്ടിപ്പരിപ്പ്, ഒരു പാക്കറ്റ്20 ഗ്രാം ഏലക്ക, 50 മില്ലി നെയ്യ്, 100 ഗ്രാം ശര്ക്കര വരട്ടിഉപ്പേരി, ഒരു കിലോ ആട്ട, ഒരു ശബരി ബാത്ത് സോപ്പ്, തുണി സഞ്ചി എന്നിങ്ങനെ 16 ഇനം സാധനങ്ങളാണ് ഭക്ഷ്യ കിറ്റില് ഉണ്ടാവുക.